B. RAVNANJE Z ODPADKI

1. 31993 R 0259: Uredba Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje (UL L 30, 6. 2. 1993, str. 1), kakor je bila nazadnje spremenjena z:

- 32001 R 2557: Uredbo Komisije (ES) št. 2557/2001 z dne 28. 12. 2001 (UL L 349, 31. 12. 2001, str. 1).

(a) Do 31. decembra 2014 se pristojne organe uradno obvešča o vseh pošiljkah odpadkov za predelavo, ki so našteti v Prilogi II k Uredbi (EGS) št. 259/93, v Bolgarijo in odpadke se predela skladno s členi 6, 7 in 8 Uredbe.

(b) Ne glede na člen 7(4) Uredbe (EGS) št. 259/93 pristojni bolgarski organi do 31. decembra 2009 ugovarjajo pošiljkam odpadkov za predelavo v Bolgarijo za naslednje odpadke, ki so našteti v Prilogi III, skladno z razlogi za ugovor iz člena 4(3) Uredbe. Za take prevoze velja člen 10 Uredbe.

AA. TRDI ODPADKI, KI VSEBUJEJO PLEMENITE KOVINE

- AA 090 arzenovi odpadki in ostanki

- AA 100 odpadki in ostanki živega srebra

- AA 130 lužnice iz dekapiranja kovin

AB. ODPADKI, KI VSEBUJEJO PREDVSEM ANORGANSKE SESTAVINE, KI LAHKO VSEBUJEJO KOVINE IN ORGANSKE MATERIALE

AC. ODPADKI, KI VSEBUJEJO PREDVSEM ORGANSKE SESTAVINE, KI LAHKO VSEBUJEJO KOVINE IN ANORGANSKE MATERIALE

- AC 040 gošče osvinčenega bencina

- AC 050 tekočine za prenos toplote

- AC 060 hidravlične tekočine

- AC 070 zavorne tekočine

- AC 080 tekočine proti zamrznitvi

- AC 110 fenoli, fenolne spojine, skupaj s klorfenolom, v obliki tekočin ali gošč

- AC 120 poliklorirani naftaleni

- AC 150 klorofluorkarbonati

- AC 160 haloni

- AC 190 prah — lahka frakcija iz šrederja za kovino

- AC 200 organske fosforne spojine

- AC 230 halogenirani ali nehalogenirani ostanki brezvodne destilacije iz postopkov predelave organskih topil

- AC 240 odpadki iz proizvodnje alifatskih halogenih ogljikovodikov (kot klorometani, dikloroetan, vinil klorid, viniliden klorid, alil klorid in epiklorhidrin)

- AC 260 tekoči svinjski gnoj, blato

AD. ODPADKI, KI LAHKO VSEBUJEJO ANORGANSKE IN ORGANSKE SESTAVINE

- AD 010 odpadki iz proizvodnje in priprave farmacevtskih izdelkov

odpadki, ki vsebujejo katero koli od naslednjih snovi, so sestavljeni iz nje ali so z njo onesnaženi:

- AD 040 anorganski cianidi, razen trdnih ostankov, ki vsebujejo plemenite kovine in sledi anorganskih cianidov

- AD 050 organski cianidi

- AD 060 odpadne mešanice olj in vode ter ogljikovodikov in vode, emulzije

- AD 070 odpadki iz proizvodnje, priprave in uporabe črnil, barv, pigmentov, lakov

- AD 150 naravni organski materiali, ki se uporabljajo kot filtrski medij (kot biofiltri)

- AD 160 komunalni/gospodinjski odpadki

To obdobje se lahko podaljša do najpozneje 31. decembra 2012 po postopku iz člena 18 Direktive Sveta 75/442/EGS z dne 15. julija 1975 o odpadkih [9], kakor je bila spremenjena z Direktivo Sveta 91/156/EGS [10].

(c) Ne glede na člen 7(4) Uredbe (EGS) št. 259/93 pristojni bolgarski organi do 31. decembra 2009 lahko ugovarjajo pošiljkam odpadkov za predelavo v Bolgarijo, ki so našteti v Prilogi IV k Uredbi, in pošiljkam odpadkov za predelavo, ki niso našteti v prilogah k Uredbi, skladno z razlogi za ugovor iz člena 4(3) Uredbe.

(d) Ne glede na člen 7(4) Uredbe (EGS) št. 259/93 pristojni bolgarski organi ugovarjajo pošiljkam odpadkov za predelavo, ki so našteti v Prilogah II, III in IV k Uredbi, in pošiljkam odpadkov za predelavo, ki niso našteti v teh prilogah in so namenjeni v obrat, ki koristi začasno odstopanje od nekaterih določb Direktive 96/61/ES z dne 24. septembra 1996 o celovitem preprečevanju in nadzorovanju onesnaženja [11] ali Direktive 2001/80/ES Evropskega parlamenta in Sveta z dne 23. oktobra 2001 o omejevanju emisij nekaterih onesnaževal v zrak iz velikih kurilnih naprav [12], v obdobju, ko se začasno odstopanje uporablja za namembni obrat.

2. 31994 L 0062: Direktiva Evropskega parlamenta in Sveta 94/62/ES z dne 20. decembra 1994 o embalaži in odpadni embalaži (UL L 365, 31. 12. 1994, str. 10), kakor je bila nazadnje spremenjena z:

- 32004 L 0012: Direktivo 2004/12/ES Evropskega parlamenta in Sveta z dne 11. 2. 2004 (UL L 47, 18. 12. 2004, str. 26).

(a) Ne glede na člen 6(1)(a) Direktive 94/62/ES Bolgarija doseže skupne cilje glede predelave ali sežiganja v sežigalnicah odpadkov z energetsko predelavo do 31. decembra 2011 v skladu z naslednjimi vmesnimi cilji:

- 35 % po teži do 31. decembra 2006, 39 % za leto 2007, 42 % za leto 2008, 46 % za leto 2009 in 48 % za leto 2010.

(b) Ne glede na člen 6(1)(b) Direktive 94/62/ES Bolgarija doseže skupne cilje glede predelave ali sežiganja v sežigalnicah odpadkov z energetsko predelavo do 31. decembra 2014 v skladu z naslednjimi vmesnimi cilji:

- 50 % po teži za leto 2011, 53 % za leto 2012 in 56 % za leto 2013.

(c) Ne glede na člen 6(1)(c) Direktive 94/62/ES Bolgarija doseže skupne cilje glede predelave za plastične mase do 31. decembra 2009 v skladu z naslednjimi vmesnimi cilji:

- 8 % po teži do 31. decembra 2006, 12 % za leto 2007 in 14,5 % za leto 2008.

(d) Ne glede na člen 6(1)(d) Direktive 94/62/ES Bolgarija doseže skupne cilje glede predelave do 31. decembra 2014 v skladu z naslednjimi vmesnimi cilji:

- 34 % po teži do 31. decembra 2006, 38 % za leto 2007, 42 % za leto 2008, 45 % za leto 2009, 47 % za leto 2010, 49 % za leto 2011, 52 % za leto 2012 in 54,9 % za leto 2013.

(e) Ne glede na člen 6(1)(e)(i) Direktive 94/62/ES Bolgarija doseže skupne cilje glede predelave stekla do 31. decembra 2013 v skladu z naslednjimi vmesnimi cilji:

- 26 % po teži do 31. decembra 2006, 33 % za leto 2007, 40 % za leto 2008, 46 % za leto 2009, 51 % za leto 2010, 55 % za leto 2011 in 59,6 % za leto 2012.

(f) Ne glede na člen 6(1)(e)(iv) Direktive 94/62/ES Bolgarija doseže skupne cilje glede predelave plastične mase, pri čemer se upošteva izključno material, ki je predelan nazaj v plastično maso, do 31. decembra 2013 v skladu z naslednjimi vmesnimi cilji:

- 17 % po teži za leto 2009, 19 % za leto 2010 in 20 % za leto 2011 in 22 % za leto 2012.

3. 31999 L 0031: Direktiva Sveta 1999/31/ES z dne 26. aprila 1999 o odlaganju odpadkov na odlagališčih (UL L 182, 16. 7. 1999, str. 1), kakor je bila spremenjena z:

- 32003 R 1882: Uredbo (ES) št. 1882/2003 Evropskega parlamenta in Sveta z dne 29. 9. 2003 (UL L 284, 31. 10. 2003, str. 1).

Ne glede na člen 5(3)(a) and (b) in druge alinee, točke 2, Priloge I k Direktivi 1999/31/ES in brez poseganja v člen 6(c)(ii) Direktive in Direktivo Sveta 75/442/EGS z dne 15. julija 1975 o odpadkih [13], se zahteve za tekoče, jedke in oksidativne odpadke in glede preprečevanja vstopanja površinskih voda v odlagališče odpadkov do 31. decembra 2014 ne uporabljajo za naslednjih 14 obstoječih odlagališč:

1. jezero za odlaganje žlindre "Polimeri", Varna, Devnja;

2. jezero za kombinirano odlaganje pepela in žlindre "Solvaj Sodi", "Deven" in "Agropoličim", Varna, Devnja v občini Varna;

3. jezero za odlaganje pepela TE "Varna", Varna, Beloslav;

4. jezero za odlaganje pepela "Sviloza", Veliko Tarnovo, Svištov;

5. jezero za odlaganje pepela TE "Zaharni zavodi", Veliko Tarnovo, Gornja Orjahovica;

6. jezero za odlaganje pepela "Vidačim v likvidacja", Vidin, Vidin;

7. jezero za odlaganje pepela "Toplofikacia-Ruse" TPP "Ruse-vzhod", Ruse, Ruse;

8. jezero za odlaganje pepela TE "Republika", "COF-Pernik" in "Kremikovci-Rudodobiv", Pernik, Pernik;

9. jezero za odlaganje pepela "Toplofikacia Pernik" in "Solidus", Pernik, Pernik;

10. jezero za odlaganje pepela TE "Bobov dol", Kjustendil, Bobov dol;

11. jezero za odlaganje pepela "Brikel", Stara Zagora, Galabovo;

12. jezero za odlaganje pepela "Toplofikacia Sliven", Sliven, Sliven;

13. jezero za odlaganje pepela "TE Marica 3", Haskovo, Dimitrovgrad;

14. jezero za odlaganje pepela "TE Marica 3", Haskovo, Dimitrovgrad.

Bolgarija zagotavlja postopno zmanjševanje odlaganja odpadkov na teh 14 obstoječih neustreznih odlagališčih v skladu z naslednjimi letnimi maksimalnimi količinami:

- do 31. decembra 2006: 3020000 ton;

- do 31. decembra 2007: 3010000 ton;

- do 31. decembra 2008: 2990000 ton;

- do 31. decembra 2009: 1978000 ton;

- do 31. decembra 2010: 1940000 ton;

- do 31. decembra 2011: 1929000 ton;

- do 31. decembra 2012: 1919000 ton;

- do 31. decembra 2013: 1159000 ton;

- do 31. decembra 2014: 1039000 ton.

4. 32002 L 0096: Direktiva Sveta 2002/96/ES Evropskega parlamenta in Sveta z dne 27. januarja 2003 o odpadni električni in elektronski opremi (OEEO) (UL L 37, 13. 2. 2003, str. 24), kakor je bila spremenjena z:

- 32003 L 0108: Direktivo 2003/108/ES Evropskega parlamenta in Sveta z dne 8. 12. 2003 (UL L 345, 31. 12. 2003, str. 106).

Ne glede na člen 5(5) in 7(2) Direktive 2002/96/ES lahko Bolgarija ohrani stopnjo ločenega zbiranja povprečno vsaj štirih kilogramov OEEO iz zasebnih gospodinjstev na prebivalca na leto in stopnjo ponovne uporabe in recikliranja sestavnih delov, materialov in snovi do 31. decembra 2008.

[9] UL L 194, 25.7.1975, str. 39. Direktiva, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).

[10] UL L 78, 26.3.1991, str. 32.

[11] L 257, 10.10.1996, str. 26.

[12] UL L 309, 27.11.2001, str. 1. Direktiva, kakor je bila nazadnje spremenjena z Aktom o pristopu iz leta 2003 (UL L 236, 23.9.2003, str. 33).

[13] UL L 194, 25.7.1975, str. 39. Direktiva, kakor je bila spremenjena z Direktivo 91/156/EGS in kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).

--------------------------------------------------